มิอุระ รับ แข้งเวียดนามถอดใจตั้งแต่โดนไทยซัดลูกแรก 
วันที่ 13 ต.ค. โทชิยะ มิอุระ กุนซือทีมชาติเวียดนาม  ยอมรับหลังจบเกมฟุตบอลโลก 2018 รอบคัดเลือก โซนเอเชีย รอบสอง กลุ่มเอฟ  ที่เปิดบ้านพ่ายให้กับ ช้างศึก ทีมชาติไทย คาบ้านไป 0-3  รู้สึกผิดหวังที่ทีมของตนพ่าย ช้างศึก ทีมชาติไทย ไป 0-3  และตอนนี้ก็ยากที่จะบอกได้ว่าเมื่อไหร่เวียดนามจะไปถึงระดับเดียวกับไทย,เกมที่สนามมีดิงห์ สเตเดียม  เป็นทีมชาติไทยที่ได้ประตูขึ้นนำไปก่อนในครึ่งแรก  1-0  จากการยิงไกลสุดสวยของ เกริกฤทธิ์ ทวีกาญจน์  จากนั้นครึ่งหลังทีมไทยหนีเป็น 2-0  จากการสกัดเข้าประตูตัวเองของ  ดิน เทียน ทันห์  ก่อนที่ ธีราทร บุญมาทัน จะมาซัดประตูปิดท้าย ช่วยให้ทีมชาติไทย บุกมากระซวกเวียดนาม ถึงถิ่น 3-0 โดย มิอุระ ในฐานะนายใหญ่แห่งทัพดาวทอง ยอมรับ รู้สึกผิดหวังกับผลการแข่งขัน ชี้ลูกทีมพากันถอดใจตั้งแต่เสียประตูแรกแถมพอโดนลูกที่สองก็เล่นกันมั่วไปหมดไม่ตามแผนที่วางเอาไว้,ผมผิดหวังกับผลการแข่งขันมาก ๆ ครึ่งแรกเราเล่นดี แต่เราถอดใจกันหมดเมื่อเสียประตูแรก ไทยเป็นคู่แข่งที่ยาก พวกเขามีผู้เล่นที่สร้างสรรค์เกมได้หลายคน หลังจากเราเสียประตูเพิ่ม ผู้เล่นเราก็ลนลาน ไม่เล่นตามแผน  วิธีเล่นและแทคติกของเราไม่ผิดเลย เราเล่นได้ดีในครึ่งแรก แต่เสียจังหวะไปหมดในครึ่งหลัง ยากที่จะบอกได้ว่าเมื่อไหร่เวียดนามจะไปถึงระดับเดียวกับไทย มิอุระ กล่าว
โทชิยะ มิอุระ กุนซือทีมชาติเวียดนาม ยอมรับ รู้สึกผิดหวังที่ทีมของตนพ่าย ช้างศึก ทีมชาติไทย ไป 0-3 ชี้ลูกทีมถอดใจกันหมดตั้งแต่เสียประตูแรก  
ทีมชาติไทย,ช้างศึก,ทีมชาติเวียดนาม,เกียรติศักดิ์ เสนาเมือง,ข่าวกีฬา,ข่าว,ไทยรัฐออนไลน์